**Munkaterv**

**2025/2026. tanév.**

**Testnevelés munkaközösség és iskolai sportkör**

**Tanárok:** Nagy Gerzson, Horváth Tamás, Juhász-Lukács Lídia, Kátai Zsolt

**A tanév sikeres lebonyolításához szükséges vállalások, feladatok:**

Célkitűzés: A testnevelés és sport célja: hogy az iskola egységes nevelő-oktató munkájának szerves részeként a testkultúra eszközeinek (testgyakorlatok, mozgásos játékok, sportági tevékenységek és az ezekhez kapcsolódó intellektuális ismeretek), valamint a természet egészségfejlesztő tényezőinek együttes hatásával járuljon hozzá, hogy a tanulók életigenlő, az egészséget saját értékrendjükben kiemelt helyen kezelő személyiséggé váljanak.

Ismerjék motorikus képességeik szintjét, a motorikus képességek fejlesztésének és fenntartásának módját, a mozgásos játék, a verseny örömét, és igényeljék azt. Fontos a játékélmény mellett a közösségben, csapatkeretben végzet tevékenységek során a csapatszellem, valamint egymás segítésének érvényesülése.

Becsüljék meg társaik teljesítményét, sajátítsák el az elvárható mozgáskultúrát, ismerjék a testnevelés és sport egészségügyi és prevenciós értékeit. Váljon a rendszeres fizikai aktivitás magatartásuk részévé.

A tanulók teljesítményszintű értékelése, (osztályzása) a motorikus teszteken, nyújtott eredmények, és a tanmenetben meghatározott feladatok ellenőrzése során, legalább havonta egy osztályzattal.

Egyenlő esélyek felzárkózás, hiánypótlás lehetőségeinek megteremtése. A heti rendszerességű délutáni tan, és tömegsport órákon, testnevelő tanár segítségével

1.A mindennapos testnevelés megvalósulása a pedagógiai programban rögzített módon a kerettanterv és helyi tanterv lehetőségeinek széleskörű kihasználásával valósul meg. A sportági mozgások, és képességfejlesztések mellett az alternatív mozgásformák bekapcsolásán keresztül a tanórák keretében szervezzük. A rendelkezésre álló tárgyi feltételek figyelembe vételével. Órarend szerint minden évfolyamon 4 délelőtti, és 1 délutáni foglalkozáson szervezzük az órákat. Ezen forma lehetőséget ad a tömbösített szabadtéri, egészségneveléssel kapcsolatos egyéb szabadidős tevékenységek beillesztésére: Kirándulások, szabadtérben űzhető sportok, téli sportok, úszás, természetben űzhető sportok. (részletezve a Pedagógiai Programban)

2. Központi tesztek szervezése, lebonyolítása, a tanulók fittségi állapotának mérése, (NETFIT méréssel október és május közötti időszakban) az eredmények feltöltése az elektronikus rendszerre. Az eredmények értékelése és elemzése, beszámolóval a tantestület, ill. a szülők részére a tanév végén.

3. Az iskolaorvos javaslata alapján az állandó felmentetteket, a könnyített, illetve a gyógytestnevelésre utaltakat regisztráljuk, előmenetelüket félévenként ellenőrizzük, az iskolaorvos, és az osztályfőnökök bevonásával.

A gyógytestnevelés foglalkozásokat a városi Szakszolgálat szervezi ahova a tanulóknak önállóan kell beiratozni szept. 15.- ig. (foglalkozások helyszíne: Szilágyi konditerem)

4. Az Arany János Tehetséggondozó Program munkatervének megfelelően a 9. AJTP-s tanulók úszásoktatásának szervezése lebonyolítása a városi uszodában, (heti két óra) valamint hetenként legalább egy alkalommal, úszás órák a 9.-E-s osztálynak testnevelés órák keretén belül.

5. Az iskolában működő ISK csapatainak versenyeztetése, a bajnokságokban való részvétel biztosítása, az edzések és a délutáni sportkör szervezése, lebonyolítása, kupákban és egyéb versenyeken való indulás biztosítása. A diákok által szervezett programok lebonyolításának segítése.

Atlétika: Kátai Zsolt, Nagy Gerzson

Kosárlabda, floorball: Kátai Zsolt

Labdarúgás, Futsal Horváth Tamás, Szigili Nándor

Röplabda: Nagy Gerzson

Kézilabda: Nagy Gerzson

Úszás Juhász-Lukács Lídia

Egyéni versenyzők versenyeztetése: megegyezés szerint

6. Fejlesztések:

Eszközök folyamatos karbantartása amortizálódó eszközök, labdák beszerzése.

A tanév kezdetén kb: 170 000 Ft áll rendelkezésünkre amit a tanév során felmerülő hiánypótlásra kívánunk felhasználni.

7. Sí táborok szervezése:

**SZEG-es alternatív (önköltséges) sí tábor**: A korábbi évek sikeres táborai után, idén is szlovákiai helyszínnel sí tábor megszervezése lebonyolítása, 2025. I-félév zárása utáni héten önköltséges alapon az iskolába járó diákok részvételével. Külsősök a szilágyis létszámon felül, korlátozott számban a tábor max létszámáig (50 fő) jelentkezhetnek

**AJTP sítábor:** Lehetőség szerint, a 9-10 évfolyam tanulói számára hosszú hétvégén tábor szervezése. Idén tantestületi síelés szervezése a kollégák és dolgozók részvételével.

8. Az iskolai rendezvények támogatása.

Ősszel az Európai Diáksport Napja (09.26.) országos programban a gólyák aktív bevonásával hagyományos sportnap szervezése.

A tanévben megszervezésre kerülő témahetek sportos programokkal való kiegészítése.

Továbbra is fontos feladat a vállaltakkal kapcsolatos folyamatos egyeztetés, kapcsolattartás az iskola vezetésével, az osztályfőnökökkel és a tanulókkal.

9. Érettségi vizsgák.

A testnevelés érettségi évek óta egyre népszerűbb, mind a továbbtanulni szándékozók, mind az ötödik tárgyként választók számára. A felkészítést ütemezetten, rendszeres foglalkozásokon biztosítjuk, megfelelő szakmai munkával, mind gyakorlati, mind elméleti területen. Idén várhatóan 5-10 tanuló vizsgázik közép és emelt szinten.

Az emelt szintű felkészítésre a tanév II. félévében heti 2 óra szakkör megtartása szükséges lenne.

10. A tanév végén az utolsó tanítási héten kerékpáros sporttábor, túratábor, egyéb szervezett sportprogramok szervezése melynek programja még nem kidolgozott. Az ezzel kapcsolatos teendők megbeszélése, a szükséges hozzájárulások beszerzése, vezetői egyeztetés.

11. Továbbképzések: Horváth Tamás 40 órás akkreditált továbbképzésen vesz részt, a Magyar Edzők Társasága szervezésében. (online továbbképzés). Nagy Gerzson megújító mesterprogram portfolió védésen vesz részt. (október). Juhász-Lukács Lídia egészséges táplálkozás nem akkreditált 120 órás képzésen vesz részt.

12. Mentorálás: A tanévben Kátai Zsolt gyakornok Nagy Gerzson mentorálása mellett végzi tanári munkáját.

13. Az idén második éve működő Aktív Iskola Programban vállalt feladatok szervezése, lebonyolítása, dokumentációjának elvégzése a megadott határidőkig. Idei cél a „Klub szint” megtartása, lehetőség esetén a „bronz fokozat” elérése.

Nagy Gerzson, tantárgyfelelős