**Munkaterv**

**2025/2026. tanév**

**kémia-biológia-földrajz munkaközösség**

**1. Személyi feltételek:**

**Biológia**

A biológia tantárgyat Kassainé Csuti Dóra, Kakuk Éva, Juhász Tamás és Ficzere Karolina tanítja. Minden évfolyamon tervezünk az idén is tehetséggondozást.

**Földrajz**

A földrajz tantárgyat a legnagyobb óraszámban Bernát Zsolt tanítja, a tehetséggondozást is Ő végzi minden évfolyamon. Juhász Tamás és Kerékgyártó Judit is tanítja a földrajzot kisebb óraszámban.

**Kémia**

Kémiát Bernátné Drávucz Ildikó és Kakuk Éva tanítja. Minden évfolyamon végzünk tehetséggondozást.

A legrosszabb tanulmányi átlaggal rendelkező osztályok szaktanáraival folyamatos konzultáció fog történni, megbeszéljük az okokat, osztályra, tanulócsoportra lebontva tervet készítünk az eredmények javítása érdekében.

Az idén is koncentrált figyelmet kívánok fordítani a fakultációs tantárgyakra és a biológia-kémia tagozat osztályaira, eredményeire.

**2. Tervezett tehetséggondozások**

A tervezett és a valóban megtartott óraszámok között különbség van. Az elmúlt tanévhez hasonlóan valószínűsíthető, hogy a szaktanárok a tervezettnél nagyobb óraszámban tartanak szakköri felkészítést főleg tanulmányi versenyekre szakmai elhivatottságuk által.

A tanulmányi versenyeket mindhárom tantárgyból kifejezetten azzal a céllal válogatjuk össze, hogy minden évfolyamnak legyen lehetősége legalább egy megmérettetésre, illetve támogassa az emelt szintű érettségire készülést.

Mindhárom tantárgyból 9. évfolyamon tervezünk felzárkóztató foglalkozásokat tartani szükség esetén az esetleges hozott hátrányok, hiányosságok felszámolására az esélyegyenlőség elvét szem előtt tartva.

Tervezett tanulmányi versenyek:

Kémia tantárgyból:

Irinyi János Országos Középiskolai Kémia Verseny

Kontra József Országos Kémia Verseny

OKTV

Biológia tantárgyból:

Fodor József Országos Biológia Verseny

Dr. Szentágothai János Biológia Verseny

Semmelweis Egészségverseny

Kitaibel Pál Középiskolai Biológiai és Környezetvédelmi Tanulmányi Verseny

Mentovich Ferenc Természettudományi Verseny és Diákszimpózium

OKTV

Földrajz tantárgyból:

Less Nándor Földrajzverseny

Jakucs László Középiskolai Földrajzverseny

OKTV

**3. Általános iskolás tehetségkutatás** a Koordináta Sportegyesület szervezésében zajlik.

Az idei tanévben is megrendezésre kerül az általános iskolások tehetségkutató versenye:

* Szent-Györgyi Albert Biológia tehetségkutató verseny. Szervezéséért Kassainé Csuti Dóra felelős.
* Müller Ferenc kémia tehetségkutató verseny. Szervezéséért Bernátné Drávucz Ildikó a felelős.
* Egyedi gyakorlat iskolánkban a kémia-biológia szakkör (Mókuska), ami általános iskolások számára van létrehozva. Kakuk Éva végzi a szakkör vezetését.

**4. Taneszköz fejlesztés**

Szeretnénk, ha ebben az évben is lenne lehetőség. Pótolni kell a folyamatos amortizáció miatti hiányt (kémcső, lombik, büretta, pipetta stb.). Földrajzból további térképekre van szükség az elhasználódás miatt. Örömteli esemény, hogy egy megnyert pályázat keretében sikerül a kémia és biológia taneszközeinket fejleszteni.

**5. Emeltszintű érettségire** minden tantárgyból készítjük a tanulókat a fakultációs órákon. Kémia tantárgyból szükséges a 12. évfolyamon heti egy óra szakkör szervezése, ami a tantárgyspecifikus számolási feladatok gyakorlását segíti.

**6. Ellenőrzés**

Ebben az évben is havonta ellenőrzöm a tanmenetek szerinti haladást, a rendszeres naplóvezetést és az érdemjegyek alakulását. A testnevelés órákat negyedévente, egyéb tantárgyakat félévente tervezem látogatni.

**7. Kapcsolatok**

Az oktatás színesebbé tétele végett iskolán kívüli szervezetekkel is felvesszük a kapcsolatot. A kémia és biológia területén egyre gyümölcsözőbb kapcsolatot építünk ki az Eszterházy Károly Egyetem tanszékeivel.

A tagozati jellegnek meg kell mutatkoznia ezen a téren is. Biológia terén jobban állunk, rendszeresen szerveződik ökotábor iskolai szervezésben és a BNP-al is felújítottuk kapcsolatunkat. Ezeket meg szeretnénk tartani. Kémia területén (biológiát is érintheti) tervezünk megkeresni közeli vállalatokat élelmiszer-előállítás, borászat, genetika, hulladékkezelés területén, ahol betekintést nyerhetnek tanulóink ezen tevékenységek vegyi részébe. Az élelmiszermérnöki, környezeti mérnöki területek népszerűek lehetnek, segítheti a pályaorientációt.

**8. Egyéb**

Szeretném elérni, hogy a mk-ből többen jelentkezzenek emelt szintű vizsgáztatónak. A szerzett tapasztalatok hasznosak lehetnek.

A munkaközösség tagjai tevékenyen hozzájárulnak fontos iskolai rendezvények lebonyolításában, szervezésében az idén is: tudomány hete, sítábor, vízitábor, ökotábor. Iskolán kívüli tevékenység keretében rendszeresen adunk helyet vérdásnak Kakukk Éva szervezésében, aki kapcsolattartónk a Magyar Vöröskereszt felé.

Bernát Zsolt